கேள்வி: நலநுண்ணுயிரி - வரலாறு குறித்து விரிவாக சொல்லுங்கள்.
பதில்: நாம் பல நூற்றாண்டுகளாய் தயிரைப் பயன்படுத்துகின்றோம். இவைகளில் நுண்ணுயிர் இருப்பதை அறிந்திலை. ஆனால் இருபதாம் நூற்றாண்டில் வாழ்ந்த ருசிய அறிவியலறிஞன் இலியா இலிச் மெச்னிகோவ் (எல்லி மெச்சினிகாஃப்), நுண்ணுயிர்களின் நற்பண்புகள் என விவரிக்கிறார். அவர் 1907 இல் குடல் நுண்ணுயிர்க்குவையை மாற்றியமைக்க முடியும் என்றும், தீங்கு விளைவிக்கும் நுண்ணுயிரிகளை பயனுள்ள நுண்ணுயிரிகளுடன் மாற்றீடு செய்யவும் முடியும் என்றும் பரிந்துரைத்தார். நுண்ணுயிர் எதிர்ப்பிகளைப் பயன்படுத்தி நோய்களைக் கட்டுப்படுத்தும் முறைக்கு இதை மாற்றாகவும் பயன்படுத்த பல ஆய்வுகள் நடந்த வண்ணமுள்ளன.
கேள்வி: நலநுண்ணுயிரி - செயல்படுமுறை பற்றி நீங்கள் என்ன அறிந்துள்ளீர்கள்?
பதில்: சில பாக்டீரியாக்கள், குறிப்பாக ''லாக்டோபாசில்லசு'' இரைப்பையை அமிலத்தன்மையாக்கி நோய்க்காரணிகளை அழிக்கிறது. இவையே சில சமயங்களில் அதிதேவையான வைட்டமின்களை (உயிர்ச்சத்து B வகை) உற்பத்தி செய்வதில் பங்கு வகிக்கிறது. இதனால் தான் நாம் நுண்ணுயிர் எதிர்ப்பிகளைப் பயன்படுத்தும் போது மருத்துவர்கள் சத்துமாத்திரைகளைப் பரிந்துரைக்கின்றனர். சில வேளைகளில் கரைக்க முடியாத உணவுகளை நாம் எடுக்கும்போது இவை அதைச் சிதைக்கும் நொதிகளை உற்பத்தி செய்து அதை செரித்தல் இவை உதவுகிறது. உதாரணம், கறையான்கள் தாம் உண்ணும் மரத்தினை செரிக்க நுண்ணுயிரியின் நொதி அவசியமாயுள்ளது. இதை இக்கறையானின் உள்ளுள்ள நுண்ணுயிரியானது நிறைவேற்றுகிறது.
கேள்வி: நலநுண்ணுயிரி - பயன்கள் பற்றி தகவல் சொல்.
பதில்: *நலநுண்ணுயிரி வயிறு சம்பந்தப்பட்ட பல உபாதைகளுக்கு நிவாரணியாக திகழ்கிறது. *குறிப்பாக பேதி, அழற்சி, பெருங்குடல் புற்று நோய்களுக்கும் நிவாரணமளிக்கிறது. * மனிதனுக்கும் விலங்குகளுக்கும் தேவையான நொதியுற்பத்தி, உயிர்ச்சத்து B உற்பத்தி ஆகியவற்றில் உதவுகிறது. *இந்நுண்ணியிரிகளால் மனித உடல் பின்வரும் உயிர்சத்துகளை தயாரிக்க முடியும் என ஆய்வுகள் கூறுகின்றன. உயிர்ச்சத்து கே (Vitamin k),{Cooke, G., Behan, J., & Costello, M. (2006). Newly identified vitamin K-producing bacteria isolated from the neonatal faecal flora. Microbial Ecology in Health and Disease, 18(3-4), 133–138. doi:10.1080/08910600601048894 }இலைக்காடி (folic Acid),{Strozzi, G. P., & Mogna, L. (2008). Quantification of folic acid in human feces after administration of Bifidobacterium probiotic strains. Journal of clinical gastroenterology, 42 Suppl 3 Pt 2, S179–184. doi:10.1097/MCG.0b013e31818087d8}உயிர்ச்சத்து பி12 (Vitamin B12).{Molina, V. C., Médici, M., Taranto, M. P., & Font de Valdez, G. (2009). Lactobacillus reuteri CRL 1098 prevents side effects produced by a nutritional vitamin B deficiency. Journal of applied microbiology, 106(2), 467–473. doi:10.1111/j.1365-2672.2008.04014.x}
கேள்வி: நலநுண்ணுயிரி - அறியப்பட்ட நுண்ணுயிர்கள் என்பது என்ன?
பதில்: ''லாக்டோபாசில்லசு பல்காரிக்கச்'', ''ச்ட்ரெப்டோகாக்கசு லாக்டிசு'', ''லாக்டோபாசில்லசு டெல்புருக்கி,'' ''லாக்டோபாசில்லசு அசிடோபிலசு'', ''பைஃபிடொபாக்டீரியம் கேசி'', ''பாசில்லசு கோவாகுலன்சு'' ஆகியன குறிப்பிடத்தக்க சில நுண்ணுயிர்கள்.பின்குறிப்பு: இவை சில இடங்களில் இவைகளே நோய்தொற்றுகளாக் விளங்கியும் உள்ளன. இவைகளை பரிந்துரைக்கும் போது நோயெதிர்ப்பு ஆற்றல் குன்றியவர்களுக்கு மருத்துவரின் ஆலோசனை அவசியம். இன்று பயன்படுத்தப்படும் சில நலநுண்ணுயிரிகளின் பேரினங்கள்: *''இலக்டோபசிலசு (Lactobacillus)'': இது மிகவும் பொதுவான நலநுண்ணுயிரி. இவை தயிர் மற்றும் பிற புளித்த உணவுகளில் காணப்படலாம். இவற்றின் வெவ்வேறு திரிபுகள் வயிற்றுப்போக்கிற்கும் பாலில் உள்ள சர்க்கரையான இலக்டோசை செரிமானம் செய்ய முடியாதவர்களுக்கும் உதவக்கூடும். *''பிஃபிடோபாக்டீரியம் (Bifidobacterium)'': சில பாற்பொருட்களில் இதைக் காணலாம். இது அழல் குடல் கூட்டறிகுறிக்கு (IBS) உதவுகின்றது. இவை தவிர ''சக்ரோமைசிசு போலர்டி (Saccharomyces boulardii)'' போன்ற சில மதுவம் வகைகள் வயிற்றுப்போக்கு மற்றும் பிற செரிமான பிரச்சனைகளை எதிர்த்துப் போராட உதவுகின்றன.